Diari Oficial de la Generalitat Valenciana


Sumari del DOGV 9570, del 06-04-2023 (2023/3588)

ORDRE 6/2023, de 30 de marzo, de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de declaració del Paratge Natural Municipal Barranc de la Falaguera, en el terme municipal d'Alfarp.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3588


Data del document
:   30-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ORDRE 6/2023, de 30 de marzo, de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de declaració del Paratge Natural Municipal Barranc de la Falaguera, en el terme municipal d'Alfarp. [2023/3588]  
L'espai proposat per a la seua declaració com a paratge natural municipal és l'entorn conegut com a barranc de la Falaguera, àrea inclosa dins de la serra d'Alèdua, al terme municipal d'Alfarp.  
  
Aquesta serra se subdivideix en diferents zones: el barranc Fondo, els Escopalls i el barranc de la Falaguera. En tota la zona que s'ha de protegir trobem una gran biodiversitat i hàbitats d'elevat valor ecològic i botànic. Depenent de la zona d'ombria o solana, podem veure diferents espècies d'especial rellevància, tant dels del punt de vista botànic com faunístic. També cal destacar la presència de coves que alberguen art rupestre prehistòric llevantí protegit per la UNESCO i restes arqueològiques de gran rellevància.  
La Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en l'article 9, contempla la figura dels paratges naturals municipals, que constituiran les zones compreses en un o diversos termes municipals que presenten especials valors naturals d'interés local que requerisquen la seua protecció, conservació i millora i siguen declarades com a tals a instàncies de les entitats locals. L'article 28 de la citada disposició estableix un règim de protecció preventiva per a aquests. Aquesta figura de protecció està regulada pel Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana.  
  
Per tot això, segons el que es disposa en la Llei 11/1994, de 27 de desembre, de la Generalitat Valenciana, d'espais naturals protegits i el Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana, i en exercici de les competències atribuïdes pel Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica,  
  
ORDENE  
  
Article 1  
1. Iniciar el procediment de declaració del Paratge Natural Municipal Barranc de la Falaguera, al terme municipal d'Alfarp, l'àmbit territorial del qual figura com a annexos I i II a la present ordre.  
2. Aquest àmbit inicial podrà ser objecte d'ampliació durant el procediment de declaració del paratge natural, a proposta de l'ajuntament afectat territorialment per l'esmentada ampliació.  
  
Article 2  
1. De conformitat amb el que disposa l'article 28.a de la Llei 11/1994, de 27 de desembre, d'espais naturals protegits de la Comunitat Valenciana, durant la tramitació dels plans no podran realitzar-se en tot el seu àmbit territorial actes que suposen una transformació sensible de la realitat física i biològica que puguen arribar a fer impossible la consecució dels objectius de l'esmentat pla.  
2. Les mesures cautelars a què fa referència l'anterior apartat, de conformitat, així mateix, amb l'esmentat article 28 de la Llei 11/1994, tindran una vigència màxima de tres anys i podran ser complementades i especificades, per a un millor compliment dels seus objectius, mitjançant un acord del Consell, a proposta de la Conselleria d'Agricultura, Desenvolupament Rural, Emergència Climàtica i Transició Ecològica.  
  
  
Article 3  
Es faculta la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica per a realitzar les actuacions tendents a la declaració del paratge natural municipal, després de la tramitació de l'oportú expedient d'acord amb el procediment legalment previst.  
  
  
DISPOSICIÓ FINAL  
  
Única  
Aquesta ordre produirà efectes el dia de la publicació en el Diari Oficial de la Generalitat Valenciana.  
  
Contra aquest acte, que posa fi a la via administrativa, pot interposar-se potestativament un recurs de reposició davant de la Conselleria d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de ser publicada, o impugnar-se directament davant de l'ordre jurisdiccional mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de març de 2023  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
ISAURA NAVARRO CASILLAS